Axel Ferdinand Danielsson
Store norske leksikon,Samfunn,Medier,Aviser,Avisredaktører
Axel Ferdinand Danielsson var en svensk avisredaktør, politiker og forfatter. Han ble tidlig en av lederskikkelsene i den svenske arbeiderbevegelsen, og er mest kjent for å ha startet avisen Arbetet i 1887, da han slo seg ned i Malmö. Danielsson var også var sjefredaktør i Arbetet fram til sin død i 1899.
I sin journalistikk gikk han hardt ut mot så vel politiske som litterære meningsmotstandere, noe som medførte i alt 18 måneders fengsel. Senere fortsatte han å protestere mot at påtalemyndigheten ble brukt mot arbeiderpressen.Før Danielsson kom til Malmö og startet Arbetet samarbeidet han fra 1885 til 1886 med den sosialdemokratiske politikeren August Palm. Danielssons oversettelse av Det kommunistiske manifest gikk i 1886 som føljetong i avisen Social-Demokraten.Blant hans politiske skrifter kan nevnes Socialismens hörnsten (1889), Socialdemokratien, dess uppkomst och utveckling (1894), samt det første sosialdemokratiske partiprogram i 1897. Til hans litterære arbeider hører Genom gallret (1889) og fortellingen om det fremtidige sosialistiske samfunn i Främlingen (1892). Les mer i Store norske leksikon massemedier i Sverige journalistikk